is is is is is en is is is is is is is is is is is is is is is is is is is is is ja en nl en de is is en ja fr en de fr fr en en is is is is is is is is is is is is is is is id is en is en is en sv is is is is is is cs is is is en is is is is is lt is is is is is is is is is is da is is is lt is is is is sk is is ceb is is is id is is is is de de is en is pt is is is cs nl sk pl is is is is is is is ceb is is is hu is is hu cs is is is is is sq is pl is is is is is cs is de is de es hbs_lat is is cs is is ca is is lt is is ur hu hu is sk cs pl is is is is is is is pl is is is is is is is is ceb is hu en hbs_lat en is is is is cs is is da is sv sq is is is is sk is is is is sv is is is is is is is is ceb is is is en is da is pt de is is id is is is id is is is is is is cs is is is is is is is is pt is ca is is fi es is is is is cs is is is en is is is is is lt is is is is is hu is is is cs is is is is is is is is is is is is is is is is is en is da is es
Spurt og svarað um rafræn skilríki - Landsbankinn
Af hverju þarf ég rafræn skilríki?
Svar: Rafræn skilríki eru einföld og örugg leið til auðkenningar og undirritunar í rafrænum heimi og ef áætlanir ganga eftir má gera ráð fyrir að rafræn skilríki muni auka hagræði og spara kostnað til framtíðar. Landsbankinn hefur ákveðið að taka að sér að styðja við dreifingu rafrænna skilríkja. Hlutverk Landsbankans er að virkja rafræn skilríki á SIM-kortum GSM síma og einkaskilríki gefin út af Auðkenni ehf. Rafræn skilríki er hægt að fá virkjuð í öllum útibúum Landsbankans um allt land.
Svar: Rafræn skilríki eru persónuskilríki sem notuð eru í rafrænum heimi. Það að auðkenna sig með rafrænum skilríkjum á netinu jafngildir því að framvísa persónuskilríkjum. Rafræn skilríki er hægt að nota til fullgildrar undirritunar og jafngildir hún eigin undirritun. (Af vef fjármálaráðuneytisins.)
Hvar og hvernig fæ ég rafræn skilríki?
Svar: Tveir kostir eru í boði hjá skráningarfulltrúum Landsbankans. Annars vegar er hægt að fá rafræn skilrík á SIM–kort GSM síma og hins vegar panta einkaskilríki hjá Auðkenni ehf. Í báðum tilfellum þarf að koma til skráningarfulltrúa sem er að finna í öllum útibúum Landsbankans. Til að fá rafræn skilríki í símann er best að byrja á því að kanna hvort síminn sé með SIM-kort sem styður við rafræn skilríki.
Ef SIM-kort uppfyllir ekki tæknilegar kröfur fyrir rafræn skilríki þarf að sækja um nýtt SIM-kort hjá viðkomandi símafélagi. Síminn og Vodafone eru að dreifa SIM-kortum sem styðja við rafræn skilríki og vitað er að önnur símafélög eru að undirbúa dreifingu. Annars er best að hvert og eitt símafyrirtæki svari spurningum um hvort og hvernig það hyggst dreifa slíkum SIM-kortum til sinna viðskiptavina.
Ný SIM-kort sem bera rafræn skilríki eru ekki sjálfkrafa virk sem rafræn skilríki. Til að virkja rafræn skilrík á SIM korti þarf að koma í næsta útibú Landsbankans. Þar þarf að fara til starfsmanns sem merktur er vottaður skráningarfulltrúi. Vottaðir starfsmenn eru sérstaklega merktir og hægt er að velja vottaða starfsmenn í númerakerfum útibúa Landsbankans þar sem það á við.
Sýna þarf löggild persónuskilríki, vegabréf, ökuskírteini eða nafnskírteini og starfsmaður sem er vottaður skráningarfulltrúi virkjar rafræn skilríki á símanum. Vottun og virkjun skráningarfulltrúa Landsbankans er án endurgjalds.
Ég á ekki GSM síma, minn GSM er vandræðasími eða ég vil ekki rafræn skilríki í GSM símann minn, hvað geri ég þá?
Svar: Hin leiðin sú að sækja um einkaskilríki. Á vef Auðkennis ehf.má nálgast frekari upplýsingar um einkaskilríki en þau eru gefin út á einstaklinga og á þeim er kennitala og nafn skilríkjahafa. Hægt er að panta slík skilríki á heimasíðu Auðkennis ehf. og velja afhendingarstað. Umsækjendur velja sjálfir hvar þeir vilja sækja skilríkin sín, en boðið er upp á að láta senda skilríkin í flest útibú banka og sparisjóða á Íslandi. Skráningarfulltrúi á hverjum stað vottar umsækjendur, virkjar skilríkin og afhendir þau. Nánar má lesa um skilmála á vef Auðkennis. Landsbankinn tekur ekki gjald fyrir afhendingu skilríkjanna.
Eru rafræn skilríki örugg?
Svar: Rafræn skilríki hafa verið metin öruggasta auðkenningin sem í boði er fyrir almenning. Öryggið er m.a. fólgið í því að lykilorðið er hvergi geymt miðlægt. (Af vef fjármálaráðuneytisins.)
Þarf ég að nota sama PIN og á debetkortinu mínu?
Svar: Nei, þetta PIN/leyninúmer er alveg sjálfstætt og óháð öðrum PIN númerum. Þú getur valið að hafa það hvað sem er. (Af vef Auðkennis.)
Þarf ég að muna enn eitt PIN númer?
Svar: Þú þarft að velja þér eitt PIN númer. Alltaf þegar þú notar rafrænu skilríkin nýtist þetta PIN númer þér. Það er því sama PIN númer fyrir allar þjónustusíður sem bjóða upp á innskráningu með rafrænum skilríkjum. Þannig fækkar til muna þeim PIN númerum sem þú þarft að muna.
Ég er ekki með snjallsíma. Get ég fengið rafræn skilríki og geta allir GSM símar tekið við rafrænum skilríkjum?
Svar: Hægt er að setja rafræn skilríki í nær allar tegundir farsíma en því miður eru nokkrar tegundir síma sem styðja ekki rafræn skilríki.
Auðkenni ehf. hefur birt lista yfir þá síma sem eru vandræðagemsar.
HTC HD7, Magic, Trophy, One X
LG Optimus 7 E900
Motorola A830, A835, A920, A1000, C975, E1000, F3, V975, V980, V1050
Nokia 5110, 6110 (Nokia gæti hafa lagað þetta í nýrri útgáfum)
Nokia N900 (gæti virkað með MeeGo 1.2)
Samsung GT-I8700 Omnia 7
Samsung N500, N620, R220, i750*
Samsung Nexus S, SCH-W340
Sony Ericsson P910i, P800, P900, SE W910i, w890i, AINO
Virkjun skilríkja ekki möguleg en hægt að nota ef SIM-kort er flutt yfir í annað tæki og skilríkin virkjuð þar.
Hvað hafa rafræn skilríki umfram Íslykil?
Svar: Aðeins þarf að muna eitt 4-8 stafa lykilorð (tölustafir) sem notandinn velur sér sjálfur í stað 10 stafa lykilorðs sem er samsett úr há- og lágstöfum, táknum og tölustöfum. Rafræn skilríki veita hærra netöryggi en Íslykill og hægt er að nota þau til fullgildrar undirskriftar sem ekki er hægt að gera með Íslykli. (Af vef fjármálaráðuneytisins.)
Gefur ríkið út rafræn skilríki?
Svar: Rafræn skilríki byggja á svokallaðri Íslandsrót sem er í eigu og umsjá ríkisins. Ríkið hefur gert samning við fyrirtækið Auðkenni ehf. um að vera milliliður og gefa út skilríki til almennings. Ríkið setur mjög ströng skilyrði um útgáfuna og Auðkenni ehf. er undir undir opinberu eftirliti Neytendastofu. Með þessum ströngu kröfum og eign sinni á Íslandsrót hefur ríkið fulla stjórn á umhverfi skilríkjanna og ber ábyrgð á þeirri grunngerð sem þau eru byggð á. Þá getur ríkið gert samninga við fleiri fyrirtæki en Auðkenni ehf. um að verða milliliðir við útgáfu rafrænna skilríkja. (Af vef fjármálaráðuneytisins.)
Hverjir eru helstu kostir rafrænna skilríkja?
Svar: Þau auka öryggi. Þau eru þægileg. Þú þarft bara að muna eitt PIN númer í stað margra og þau opna þér aðgang að fjölmörgum þjónustusíðum. Þar að auki getur þú notað þau til fullgildrar undirritunar. Talið er að kostnaður stofnana og fyrirtækja vegna samskipta við viðskiptavini muni lækka mikið í kjölfar rafrænna skilríkja. (Af vef fjármálaráðuneytisins.)
Hvað geri ég ef ég hef slegið inn rangt PIN númer of oft eða er búin að gleyma PIN númeri?
Svar: Þá þarf að fara í útibú Landsbankans með gild persónuskilríki og endurnýja rafræna skilríkið.
Get ég fengið rafræn skilríki á debetkort?
Svar: Landsbankinn býður ekki lengur debetkort sem styðja við rafræn skilríki. Hægt er að fá hvít kort (einkaskilríki) frá Auðkenni ehf. Rafræn skilríki er í dag að finna á sumum debetkortum frá Landsbankanum en á tímabili var rafrænum skilríkjum dreift með debetkortum Landsbankans. Þeir viðskiptavinir sem eru nú þegar með debetkort frá Landsbankanum sem styðja við rafræn skilríki geta látið virkja þau í næsta útibúi Landsbankans. Til að virkja debetkortið sem rafræn skilríki þarf að gefa upp PUK númer kortsins sem er að finna í netbanka Landsbankans.
Hvernig veit ég hvort kortið mitt er með rafræn skilríki?
Svar: Hægt er að fara inn á vefinn skilriki.is og prófa kortið.
Get ég notað rafræn skilríki til innskráningar í netbanka Landsbankans?
Svar: Já, hægt er að nota rafræn skilríki á SIM-kort í GSM síma og einnig á korti (einkaskilríki frá Auðkenni) til að skrá sig inn í netbanka Landsbankans. Til þess að geta notað skilríki á korti þarftu jafnframt að hlaða niður á tölvuna þína Nexus Personal hugbúnaði og tengja kortalesara við hana.
Leiðréttingin - vefur ríkisskattstjóra
Leiðin að eigin húsnæði
Ábyrgðir og erlend innheimta
Leiðin að eigin húsnæði
Fjármögnun bíla og tækja
Ábyrgðir og erlend innheimta
Leiðin að eigin húsnæði
Þjónustuver - 410 4000
Hafðu samband - 410 4000 - info@landsbankinn.is
Þjónustuverið er opið virka daga 9-17. Afgreiðslutími útibúa. Hraðbankar.
Opið virka daga 9-17
Útibú og afgreiðslur Hraðbankar Vextir Verðskrá
Landsbankinn hf. Austurstræti 11, 155 Reykjavík, Kt. 471008-0280Swift: NBIIISRE